CELEX: 32010R1062
Language: mt
Date: 2010-09-28 00:00:00
Title: Regolament Delegat tal-Kummissjoni (UE) Nru 1062/2010 tat- 28 ta’ Settembru 2010 li jissupplimenta d-Direttiva 2010/30/KE tal-Parlament Ewropew u tal-Kunsill fir-rigward tat-tikkettar enerġetiku għat-televixins Test b’relevanza għaż-ŻEE

30.11.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 314/64
            
         REGOLAMENT DELEGAT TAL-KUMMISSJONI (UE) Nru 1062/2010
   tat-28 ta’ Settembru 2010
   li jissupplimenta d-Direttiva 2010/30/KE tal-Parlament Ewropew u tal-Kunsill fir-rigward tat-tikkettar enerġetiku għat-televixins
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2010/30/UE tal-Parlament Ewropew u tal-Kunsill tad-19 ta' Mejju 2010 dwar l-indikazzjoni permezz ta' ttikkettar u l-informazzjoni standard tal-prodott dwar il-konsum tal-enerġija u riżorsi oħra minn prodotti marbuta mal-enerġija (1), u b’mod partikolari, l-Artikolu 10 tiegħu,
   Billi:
   
               (1)
            
            
               Id-Direttiva 2010/30/UE tirrikjedi li l-Kummissjoni tadotta atti delegati fir-rigward tat-tikkettar ta' prodotti marbuta mal-enerġija li jirrappreżentaw potenzjal sostanzjali għall-iffrankar fl-enerġija u li għandhom differenzi estensivi fil-livelli ta' prestazzjoni b’funzjonalià ekwivalenti.
            
         
               (2)
            
            
               L-elettriku użat mit-televixins jokkupa parti sinifikanti tal-elettriku totali mitlub mid-djar fl-Unjoni u t-televixins b’funzjonalità ekwivalenti għandhom differenzi estensivi f’termini ta' effiċjenza enerġetika. L-effiċjenza enerġetika tat-televixins tista’ titjieb b’mod sostanzjali. Għalhekk, it-televixins għandhom ikunu koperti bir-rekwiżiti dwar l-ittikkettar enerġetiku.
            
         
               (3)
            
            
               Dispożizzjonijiet armonizzati għall-indikazzjoni tal-effiċjenza u l-konsum tal-enerġija tat-televixins permezz tat-tikkettar u l-informazzjoni standard tal-prodott għandhom jiġu stabbiliti sabiex jipprovdu inċentivi lill-produtturi biex itejbu l-effiċjenza enerġetika tat-televixins, iħeġġu lill-utenti aħħara biex jixtru mudelli enerġetikament effiċjenti, jitnaqqas il-konsum tal-elettriku minn dawn il-prodotti, u jingħata kontribut favur il-funzjonament tas-suq intern.
            
         
               (4)
            
            
               L-effett kumplessiv tad-dispożizzjonijiet stipulati f’dan ir-Regolament u fir-Regolament tal-Kummissjoni (KE) Nru 642/2009/KE tat-22 ta' Lulju 2009 li jimplimenta d-Direttiva 2005/32/KE tal-Parlament Ewropew u tal-Kunsill fir-rigward tar-rekwiżiti tal-ekodiżinn għat-televixins (2) jista’ jwassal għal iffrankar tal-elettriku ta' 43 TWh fis-sena sal-2020, meta mqabbel mas-sitwazzjoni fejn ma tittieħdet ebda miżura.
            
         
               (5)
            
            
               L-informazzjoni li tingħata fuq it-tikketta għandha tinkiseb permezz ta' proċeduri ta' kejl affidabbli, preċiżi u riproduċibbli li jqisu metodi ta' kejl l-aktar reċenti u avvanzati rikonoxxibbli, inkluż fejn disponibbli, l-istandards armonizzati adottati mill-entitajiet Ewropej għal-istandardizzazzjoni, kif elenkati fl-Anness I għad-Direttiva 98/34/KE tal-Parlament Ewropew u tal-Kunsill tat-22 ta' Ġunju 1998 li tistabbilixxi proċedura għall-għoti ta' informazzjoni fil-qasam tal-istandards u tar-regolamenti tekniċi u tar-regoli dwar is-Servizzi tas-Soċjetà tal-Informazzjoni (3).
            
         
               (6)
            
            
               Dan ir-Regolament għandu jispeċifika disinn u kontenut uniformi għat-tikketta għat-televixins.
            
         
               (7)
            
            
               Barra minn hekk, dan ir-Regolament għandu jispeċifika r-rekwiżiti fir-rigward tad-dokumentazzjoni teknika u l-iskeda għat-televixins.
            
         
               (8)
            
            
               Barra minn hekk, dan ir-Regolament għandu jispeċifika r-rekwiżiti fir-rigward tal-informazzjoni li trid tiġi pprovduta għall-bejgħ mill-bogħod, ir-reklami u l-materjal promozzjonali tekniku għat-televixins.
            
         
               (9)
            
            
               Sabiex tiġi mħeġġa l-produzzjoni tat-televixins li huma effiċjenti fl-enerġija, il-fornituri li jixtiequ jqiegħdu fis-suq televixins li jistgħu jissodisfaw ir-rekwiżiti għal klassijiet ogħla ta' effiċjenza enerġetika għandhom jitħallaw jipprovdu tikketti li juru l-klassijiet qabel id-data għall-wiri mandatorju ta' dawn il-klassijiet.
            
         
               (10)
            
            
               Għandha ssir proviżjoni għal reviżjoni ta' dan ir-Regolament billi jitqies il-progress teknoloġiku,
            
         ADOTTAT DAN IR-REGOLAMENT:
   Artikolu 1
   Is-suġġett
   Dan ir-Regolament jistabbilixxi r-rekwiżiti għat-tikkettar tat-televixins u l-forniment ta' informazzjoni supplimentari dwar il-prodott għat-televixins.
   Artikolu 2
   Definizzjonijiet
   Minbarra d-definizzjonijiet stabbiliti fl-Artikolu 2 tad-Direttiva 2010/30/UE, għandhom japplikaw ukoll id-definizzjonijiet li ġejjin:
   
               (1)
            
            
               “televixin” tfisser sett tat-televixin jew moniter tat-televixin;
            
         
               (2)
            
            
               “sett tat-televixin” tfisser prodott primarjament iddisinnjat għall-wiri u l-qbid ta' sinjali awdjoviżivi li jitqiegħed fis-suq taħt tismija waħda ta' mudell jew sistema, u li jikkonsisti minn:
               
                           (a)
                        
                        
                           unità tal-wiri;
                        
                     
                           (b)
                        
                        
                           tjuner/riċevitur wieħed jew aktar u funzjonijiet fakultattivi addizzjonali għall-ħżin tad-dejta u/jew il-wiri bħal diska diġitali versatili (DVD), id-diska riġida (HDD) jew reġistratur tal-vidjokażetts (VCR), jew f’unità waħdanija flimkien mal-unità tal-wiri, jew f’unità għaliha waħda jew aktar.
                        
                     
         
               (3)
            
            
               “moniter tat-televixin” tfisser prodott iddisinnjat biex juri fuq skrin integrat sinjal vidjo minn għadd ta' sorsi, inkluż sinjali tax-xandir televiżiv, li fakultattivament jikkontrolla u jirriproduċi sinjali awdjo minn apparat sors estern, li jkun imqabbad bis-saħħa ta' mogħdijiet standardizzati għas-sinjali vidjo inkluż konnetturi cinch (komponenti, kompożitu), SCART, HDMI, u standards bla fili tal-ġejjieni (iżda bl-esklużjoni ta' mogħdijiet mhux standardizzati tas-sinjal vidjo bħal DVI u SDI), imma li ma jistax jirċievi u jipproċessa sinjali tax-xandir;
            
         
               (4)
            
            
               “modalità Mixgħul” tfisser il-kundizzjoni meta t-televixin ikun imqabbad mal-mejn tad-dawl u jipproduċi ħoss u stampa;
            
         
               (5)
            
            
               “modalità Dar” tfisser il-konfigurazzjoni tat-televixin li tkun irrakkomandata mill-manifattur għal użu normali domestiku;
            
         
               (6)
            
            
               “modalità/ajiet Stennija” tfisser kundizzjoni li fih l-apparat ikun imqabbad mal-mejn tad-dawl, jiddependi fuq enerġija li ġejja mis-sors tal-elettriku tal-mejn biex jaħdem kif suppost, u joffri l-funzjonijiet li ġejjin biss, li jistgħu jippersistu għal żmien indefinit:
               
                           (a)
                        
                        
                           funzjoni ta' riattivazzjoni, inkella funzjoni ta' riattivazzjoni u sempliċement indikazzjoni li din il-funzjoni ġiet attivata, u/jew
                        
                     
                           (b)
                        
                        
                           skrin ta' informazzjoni jew status;
                        
                     
         
               (7)
            
            
               “modalità Mitfi” tfisser kundizzjoni meta t-tagħmir ikun imqabbad mad-dawl tal-mejn u ma jkun qed jipprovdi l-ebda funzjoni; dawn il-kundizzjonijiet li ġejjin huma wkoll meqjusa bħala modalità Mitfi:
               
                           (a)
                        
                        
                           kundizzjonijiet li jipprovdu biss indikazzjoni ta' modalità Mitfi;
                        
                     
                           (b)
                        
                        
                           kundizzjonijiet li jipprovdu biss funzjonalitajiet maħsuba biex jiżguraw kompatibbiltà elettromanjetika skont id-Direttiva 2004/108/KE tal-Parlament Ewropew u tal-Kunsill (4).
                        
                     
         
               (8)
            
            
               “funzjoni ta' riattivazzjoni” tfisser funzjoni li tippermetti l-attivazzjoni ta' modalitajiet oħra, fosthom il-modalità Mixgħul, permezz ta' swiċċ imbiegħed li jinkludi l-apparat tal-kontroll mill-bogħod, sonda interna, arloġġ għal kundizzjoni li tipprovdi funzjonijiet addizzjonali, fosthom il-modalità Mixgħul;
            
         
               (9)
            
            
               “displej ta' informazzjoni jew status” tfisser funzjoni kontinwa li tipprovdi informazzjoni jew inkella li tindika l-istatus tat-tagħmir fuq displej, inklużi arloġġi;
            
         
               (10)
            
            
               “menu obbligatorju” tfisser sett ta' konfigurazzjonijiet tat-televixin definit minn qabel mill-manifattur, li l-utent tat-televixin jrid jagħżel minnhom konfigurazzjoni partikolari malli jinxtegħel għall-ewwel darba t-televixin;
            
         
               (11)
            
            
               “il-proporzjon tal-luminanza massima” tfisser il-proporzjon tal-luminanza massima tal-kundizzjoni tal-modalità Dar jew tal-kundizzjoni tal-modalità Mixgħul tat-televixin kif konfigurata mill-fornitur, kif applikabbli u l-luminanza massima tal-kundizzjoni tal-ogħla luminoniżità;
            
         
               (12)
            
            
               “punt tal-bejgħ” tfisser post fejn it-televixins jintwerew jew jiġu offruti għall-bejgħ, kiri, jew xiri bin-nifs;
            
         
               (13)
            
            
               “utent aħħari” tfisser konsumatur li jixtri jew ikun mistenni jixtri televixin.
            
         Artikolu 3
   Responsabbiltajiet tal-fornituri
   1.   Il-fornituri għandhom jiżġuraw li:
   
               (a)
            
            
               Kull televixin ikun fornut b’tikketta stampata skont it-taqsim u bl-informazzjoni stipulati fl-Anness V;
            
         
               (b)
            
            
               għandha tkun disponibbli skeda tal-prodott kif stipulat fl-Anness III;
            
         
               (c)
            
            
               id-dokumentazzjoni teknika, kif stipulata fl-Anness IV, tkun disponibbli fuq talba tal-awtoritajiet tal-Istati Membri u l-Kummissjoni;
            
         
               (d)
            
            
               kull reklam għal mudell speċifiku tat-televixin għandu jinkudi l-klassi tal-effiċjenza enerġetika, f’każ li r-reklam jipprovdi informazzjoni marbuta mal-enerġija jew il-prezz;
            
         
               (e)
            
            
               kull materjal tekniku promozzjonali li jikkonċerna mudell speċifiku ta' televixin, li jiddeskrivi l-parametri speċifiċi tiegħu, li jinkludi l-klassi ta' effiċjenza enerġetika ta' dak il-mudell.
            
         2.   Il-klassijiet tal-effiċjenza fl-użu tal-enerġija għandhom ikunu msejsa fuq l-Indiċi tal-Effiċjenza Enerġetika li jiġi kkalkulat skont l-Anness II.
   3.   It-taqsim tat-tikketta stipulata fl-Anness V se japplika skont l-iskeda li ġejja:
   
               (a)
            
            
               għat-televixins li tqiegħdu fis-suq mill-[id-data tiżdied aktar tard: 12-il xahar wara l-publikazzjoni ta' dan ir-Regolament f’Il-Ġurnal Uffiċjali tal-Unjoni Ewropea] tikketta bil-klassijiet ta' effiċjenza enerġetika:
               
                           (i)
                        
                        
                           A, B, C, D, E, F u G għandhom ikunu skont il-punt 1 tal-Anness V jew, fejn il-fornituri jaraw li hu xieraq, skont il-punt 2 ta' dak l-Anness;
                        
                     
                           (ii)
                        
                        
                           A+ għandha tkun skont il-punt 2 tal-Anness V;
                        
                     
                           (iii)
                        
                        
                           A++ għandha tkun skont il-punt 3 tal-Anness V;
                        
                     
                           (iv)
                        
                        
                           A+++ għandha tkun skont il-punt 4 tal-Anness V.
                        
                     
         
               (b)
            
            
               Għat-televixins imqiegħda fis-suq mill-1 ta' Jannar 2014 bil-klassijiet tal-effiċjenza enerġetika A+, A, B, C, D, E, F, it-tikketti għandhom ikunu skont il-punt 2 tal-Anness V jew, fejn il-fornituri jaraw li hu xieraq, skont il-punt 3 ta' dak l-Anness.
            
         
               (c)
            
            
               Għat-televixins imqiegħda fis-suq mill-1 ta' Jannar 2017 bil-klassijiet tal-effiċjenza enerġetika A++, A+, A, B, C, D, E, it-tikketti għandhom ikunu skont il-punt 3 tal-Anness V jew, fejn il-fornituri jaraw li hu xieraq, skont il-punt 4 ta' dak l-Anness.
            
         
               (d)
            
            
               Għat-televixins imqiegħda fis-suq mill-1 ta' Jannar 2020 bil-klassijiet tal-effiċjenza enerġetika A+++, A++, A+, A, B, C, D, it-tikketti għandhom ikunu skont il-punt 4 tal-Anness V.
            
         Artikolu 4
   Responsabbiltajiet tan-negozjanti
   In-negozjanti għandhom jiżguraw li:
   
               (a)
            
            
               kull televixin, fil-punt tal-bejgħ, għandu juri t-tikketta pprovduta mill-fornituri skont l-Artikolu 3(1) fuq quddiem tat-televixin, b’mod li tkun tidher ċara;
            
         
               (b)
            
            
               it-televixins offruti għall-bejgħ, kiri jew biex jinxtraw bin-nifs, fejn l-utent aħħari ma jistax ikun mistenni li jara t-televixin muri, għandhom ikunu kkummerċjalizzati bl-informazzjoni li għandha tiġi pprovduta skont l-Anness VI;
            
         
               (c)
            
            
               kull reklam għal mudell speċifiku tat-televixin għandu jinkudi l-klassi tal-effiċjenza enerġetika, f’każ li r-reklam jipprovdi informazzjoni marbuta mal-enerġija jew il-prezz;
            
         
               (d)
            
            
               kull materjal tekniku promozzjonali li jikkonċerna mudell speċifiku ta' televixin, li jiddeskrivi l-parametri speċifiċi tiegħu, li jinkludi l-klassi ta' effiċjenza enerġetika ta' dak il-mudell.
            
         Artikolu 5
   Metodi tal-kejl
   L-informazzjoni li trid tiġi pprovduta skont l-Artikoli 3 u 4 għandha tinkiseb bis-saħħa ta' proċeduri ta' kejl affidabbli, preċiżi u riproduċibbli, li jqisu l-metodi ta' kejl l-aktar avanzati u riċenti rikonoxxuti, kif stipulat fl-Anness VII.
   Artikolu 6
   Proċedura ta' verifika għall-finijiet ta' sorveljanza tas-suq
   L-Istati Membri għandhom japplikaw il-proċedura stipulata fl-Anness VIII meta jivvalutaw il-konformità tal-klassi tal-effiċjenza enerġetika ddikjarata.
   Artikolu 7
   Reviżjoni
   Il-Kummissjoni għandha tirrevedi dan ir-Regolament fid-dawk tal-progress teknoloġiku mhux aktar tard minn ħames snin mid-dħul fis-seħħ tiegħu.
   Artikolu 8
   Dispożizzjonijiet tranżizzjonali
   L-Artikoli 3(1)(d) u (e) u l-Artikolu 4(b), (c) u (d) mhux se japplikaw għar-reklamar stampat u għall-materjal tekniku promozzjonali stampat qabel it-30 ta' Marzu 2012.
   Artikolu 9
   Dħul fis-seħħ
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   Għandu japplika minn [id-data tiżdied aktar tard: 12-il xahar wara l-pubblikazzjoni f’Il-Ġurnal Uffiċjali tal-Unjoni Ewropea dan ir-Regolament]. Madankollu, l-Artikolu 3(1) (d) u (e) u l-Artikolu 4(b), (c) u (d) se japplikaw mit-30 ta' Marzu 2012.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-28 ta’ Settembru 2010.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 153, 18.6.2010, p. 1.
   
      (2)  ĠU L 191, 23.7.2009, p. 42.
   
      (3)  ĠU L 204, 21.7.1998, p. 37.
   
      (4)  ĠU L 390, 31.12.2004, p. 24.
   
      ANNESS I
      
         Il-klassi tal-effiċjenza enerġetika
      
      Il-klassi tal-effiċjenza enerġetika ta’ televixin għandha tkun iddeterminata skont l-Indiċi tal-Effiċjenza Enerġetika (EEI) kif stipulat fit-Tabella 1. L-Indiċi tal-Effiċjenza Enerġetika ta’ televixin għandha tkun iddeterminata skont il-punt 1 tal-Anness II.
      
         Tabella 1
      
      
         Il-klassi tal-effiċjenza enerġetika ta’ televixin
      
      
                  Il-klassi tal-effiċjenza enerġetika
               
               
                  Indiċi tal-Effiċjenza Enerġetika
               
            
                  A+++ (l-iktar effiċjenti)
               
               
                  
                     EEI < 0,10
               
            
                  A++
               
               
                  0,10 ≤ EEI < 0,16
               
            
                  A+
               
               
                  0,16 ≤ EEI < 0,23
               
            
                  A
               
               
                  0,23 ≤ EEI < 0,30
               
            
                  B
               
               
                  0,30 ≤ EEI < 0,42
               
            
                  C
               
               
                  0,42 ≤ EEI < 0,60
               
            
                  D
               
               
                  0,60 ≤ EEI < 0,80
               
            
                  E
               
               
                  0,80 ≤ EEI < 0,90
               
            
                  F
               
               
                  0,90 ≤ EEI < 1,00
               
            
                  G (l-anqas effiċjenti)
               
               
                  1,00 ≤ EEI
                  
               
            
   
      ANNESS II
      
         Metodu għall-kalkolu tal-Indiċi tal-Effiċjenza Enerġetika u l-konsum annwali tal-enerġija bil-modalità Mixgħul
      
      
               
                  1.
               
               
                  L-Indiċi tal-Effiċjenza Enerġetika (EEI) huwa kkalkolat EEI = P/Pref (A), fejn:
                  
                              —
                           
                           
                              
                                          Pref (A)
                                       
                                       
                                          =
                                       
                                       
                                          Pbasic + A × 4,3224 Watt/dm2;
                                       
                                    
                        
                              —
                           
                           
                              
                                          Pbasic
                                          
                                       
                                       
                                          =
                                       
                                       
                                          20 Watt għas-settijiet tat-televixin bi tjuner/riċevitur wieħed u mingħajr diska riġida;
                                       
                                    
                        
                              —
                           
                           
                              
                                          Pbasic
                                          
                                       
                                       
                                          =
                                       
                                       
                                          24 Watt għas-settijiet tat-televixin b'diska/i riġida/i;
                                       
                                    
                        
                              —
                           
                           
                              
                                          Pbasic
                                          
                                       
                                       
                                          =
                                       
                                       
                                          24 Watt għas-settijiet tat-televixin b'żewġ tjuners/riċevituri jew aktar;
                                       
                                    
                        
                              —
                           
                           
                              
                                          Pbasic
                                          
                                       
                                       
                                          =
                                       
                                       
                                          28 Watt għas-settijiet tat-televixin b'diska/i riġida/i b'żewġ tjuners/riċevituri jew aktar;
                                       
                                    
                        
                              —
                           
                           
                              
                                          Pbasic
                                          
                                       
                                       
                                          =
                                       
                                       
                                          15 Watt għall-moniters tat-televixin;
                                       
                                    
                        
                              —
                           
                           
                              A huwa l-erja viżibbli tal-iskrin espressa f'dm2;
                           
                        
                              —
                           
                           
                              P huwa l-konsum tal-enerġija bil-modalità Mixgħul f'Watt imkejla skont l-Anness VII approssimat għal punt deċimali wieħed.
                           
                        
            
               
                  2.
               
               
                  Il-konsum annwali tal-enerġija bil-modalità Mixgħul E f'kWh jiġi kkalkolat E = 1,46 × P.
               
            
               
                  3.
               
               
                  Televixins bil-kontroll awtomatiku tal-luminożità
                  Għall-finijiet tal-kalkolu tal-Indiċi tal-Effiċjenza Enerġetika u l-konsum annwali tal-enerġija tal-modalità Mixgħul imsemmi fil-punti 1 u 2, il-konsum tal-enerġija tal-modalità Mixgħul kif stabbilit skont il-proċedura stipulata fl-Anness VII titnaqqas b'5 % jekk il-kundizzjonijiet li ġejjin jiġu ssodisfati meta jitqiegħed televixin fis-suq:
                  
                              (a)
                           
                           
                              il-luminanza tat-televixin fil-kundizzjoni ta' modalità Dar jew fil-modalità Mixgħul kif stabbilita mill-fornitur, titnaqqas awtomatikament bejn l-intensità tad-dawl tal-ambjent tal-anqas ta' 20 lux u 0 lux;
                           
                        
                              (b)
                           
                           
                              il-kontroll awtomatiku tal-luminoniżità huwa attivat fil-kundizzjoni tal-modalità Dar jew tal-modalità Mixgħul tat-televixin kif stabbilit mill-fornitur.
                           
                        
            
   
      ANNESS III
      
         Skeda tal-Prodott
      
      
               
                  1.
               
               
                  L-informazzjoni fl-iskeda tal-prodott għat-televixin għandha tiġi pprovduta fl-ordni li ġej, u għandha tkun inkluża fil-fuljett tal-prodott jew materjal ieħor għall-qari pprovdut mal-prodott:
                  
                              (a)
                           
                           
                              isem il-fornitur jew il-marka kummerċjali;
                           
                        
                              (b)
                           
                           
                              l-identifikatur tal-mudell tal-fornitur; fejn l-identifikatur tal-mudell ikun ifisser il-kodiċi, normalment alfanumeriku, li jiddistingwi mudell speċifiku tat-televizjoni minn mudelli oħra tal-istess trade mark jew isem fornitur;
                           
                        
                              (c)
                           
                           
                              il-klassi tal-effiċjenza enerġetika tal-mudell kif iddefinita fl-Anness I, fit-Tabella 1; fejn it-televixin ngħata ‘Ekotikketta tal-UE’ skont ir-Regolament (KE) Nru 66/2010 tal-Parlament Ewropew u tal-Kunsill (1), din l-informazzjoni tista’ tiġi inkluża;
                           
                        
                              (d)
                           
                           
                              l-iskrin viżibbli djagonali f’ċentimetri u f’pulzieri;
                           
                        
                              (e)
                           
                           
                              il-konsum tal-enerġija bil-modalità Mixgħul skont il-proċedura stipulata fl-Anness VII;
                           
                        
                              (f)
                           
                           
                              il-konsum annwali tal-Enerġija kif stipulat fl-Anness II f’kWh fis-sena, approssimat għall-ewwel numru sħiħ; dan għandu jiġi deskritt kif ġej: ‘Konsum tal-enerġija XYZ kWh fis-sena, abbażi ta’ konsum tal-enerġija tat-televixin imħaddem għal 4 sigħat kuljum għal 365 jum. Il-konsum reali tal-enerġija jiddependi fuq kif jintuża t-televixin.’;
                           
                        
                              (g)
                           
                           
                              il-konsum tal-enerġija bil-modalità Stennija u/jew Mitfi, imkejjel skont il-proċedura stipulata fl-Anness VII;
                           
                        
                              (h)
                           
                           
                              ir-riżoluzzjoni tal-iskrin fl-għadd ta’ tikek fiżiċi orizzontali u vertikali.
                           
                        
            
               
                  2.
               
               
                  Skeda waħda tista’ tkopri għadd ta’ mudelli tat-televixin fornuti mill-istess fornitur.
               
            
               
                  3.
               
               
                  L-informazzjoni fuq l-iskeda tista’ tingħata fil-forma ta’ kopja tat-tikketta, jew bil-kulur jew abjad u iswed. Fejn dan ikun il-każ, l-informazzjoni elenkata fil-punt 1 li ma tkunx diġà tidher fuq it-tikketta trid tiġi pprovduta wkoll.
               
            
         (1)  ĠU L 27, 30.1.2010, p. 1.
   
   
      ANNESS IV
      
         Dokumentazzjoni teknika
      
      Id-dokumentazzjoni teknika msemmija fl-Artikolu 3(1) għandha tinkludi:
      
                  (a)
               
               
                  l-isem u l-indirizz tal-fornitur;
               
            
                  (b)
               
               
                  deskrizzjoni ġenerali tal-mudell tat-televixin, suffiċjenti li ma tħalli l-ebda dubju u tkun faċilment identifikata;
               
            
                  (c)
               
               
                  fejn ikun xieraq, ir-referenzi tal-istandards armonizzati applikati;
               
            
                  (d)
               
               
                  fejn ikun xieraq, l-istandards u l-ispeċifikazzjonijiet tekniċi oħra użati;
               
            
                  (e)
               
               
                  identifikazzjoni u firma tal-persuna awtorizzata li tiffirma d-dikjarazzjoni f’isem il-fornitur;
               
            
                  (f)
               
               
                  il-parametri tal-ittestjar għall-kejl:
                  
                              (i)
                           
                           
                              it-temperatura ambjentali;
                           
                        
                              (ii)
                           
                           
                              il-vultaġġ tat-test f’V u l-frekwenza f’Hz;
                           
                        
                              (iii)
                           
                           
                              id-distorsjoni armonika totali tas-sistema tal-provvista tal-elettriku;
                           
                        
                              (iv)
                           
                           
                              it-terminal tad-dħul għas-sinjali tat-test awdjo u vidjow;
                           
                        
                              (v)
                           
                           
                              informazzjoni u dokumentazzjoni dwar l-istrumentazzjoni, l-immuntar u ċ-ċirkuwiti użati għall-ittestjar tal-elettriku;
                           
                        
            
                  (g)
               
               
                  parametri għall-modalità Mixgħul:
                  
                              (i)
                           
                           
                              id-dejta dwar il-konsum tal-enerġija f’Watt approssimata sal-ewwel punt deċimali għal-kejl tal-qawwa sa 100 Watt, u sal-ewwel numru sħiħ għall-kejl tal-qawwa ‘il fuq minn 100 Watt;
                           
                        
                              (ii)
                           
                           
                              il-karatteristiċi tas-sinjal vidjo dinamiku b’kontenut ta’ xandir li jirrappreżenta kontenut tipiku tax-xandir televiżiv;
                           
                        
                              (iii)
                           
                           
                              is-sekwenza tal-passi biex tintlaħaq kundizzjoni stabbli fir-rigward tal-konsum tal-enerġija;
                           
                        
                              (iv)
                           
                           
                              għat-televixins b’menu obbligatorju, il-proporzjon tal-quċċata tal-luminanza tal-modalità Dar u l-quċċata tal-luminanza tal-kundizzjoni tal-ogħla luminoniżità fuq il-modalità Mixgħul ipprovduta mit-televixin, espressa bħala persentaġġ;
                           
                        
                              (v)
                           
                           
                              għall-moniters tat-televixin, deskrizzjoni tal-karatteristiċi rilevanti għat-tjuner użat għall-kejl;
                           
                        
            
                  (h)
               
               
                  għal kull modalità standby u/jew modalità mitfi:
                  
                              (i)
                           
                           
                              id-dejta dwar il-konsum tal-enerġija f’Watt, approssimata sat-tieni ċifra wara l-punt deċimali;
                           
                        
                              (ii)
                           
                           
                              il-metodu tal-kejl użat;
                           
                        
                              (iii)
                           
                           
                              id-deskrizzjoni ta’ kif intgħażlet jew ġiet ipprogrammata l-modalità tal-apparat;
                           
                        
                              (iv)
                           
                           
                              is-sekwenza tal-avvenimenti biex jintlaħaq il-modalità li biha l-apparat awtomatikament jibdel il-modalitajiet.
                           
                        
            
   
      ANNESS V
      
         Tikketta
      
      1.   TIKKETTA 1
      
               
                  (a)
               
               
                  It-tikketta għandha tinkludi din l-informazzjoni:
                  
                              I.
                           
                           
                              isem il-fornitur jew il-marka kummerċjali;
                           
                        
                              II.
                           
                           
                              l-identifikatur tal-mudell mill-fornitur, fejn “l-identifikatur tal-mudell” ikun ifisser il-kodiċi, normalment alfanumeriku, li jiddistingwi mudell speċifiku tat-televizjoni minn mudelli oħra tal-istess marka kummerċjali jew isem il-fornitur;
                           
                        
                              III.
                           
                           
                              il-klassi tal-effiċjenza enerġetika tat-televixin, li tkun iddeterminata skont l-Anness I. Ras il-vleġġa li jkun fiha l-klassi tal-effiċjenza enerġetika tat-televixin għandha titqiegħed fl-istess għoli ta’ ras il-vleġġa tal-klassi rilevanti tal-effiċjenza enerġetika;
                           
                        
                              IV.
                           
                           
                              il-konsum tal-enerġija tal-modalità Mixgħul f’Watt, approssimat għall-ewwel numru sħiħ;
                           
                        
                              V.
                           
                           
                              il-konsum annwali tal-enerġija tal-modalità Mixgħul ikkalkolat kif deskritt fil-punt 2 tal-Anness II, f’kWh, approssimat għall-ewwel numru sħiħ;
                           
                        
                              VI.
                           
                           
                              l-iskrin viżibbli djagonali f’ċentimetri u f’pulzieri.
                              Għat-televixins bi swiċċ faċilment viżibbli, li jagħmel it-televixin f’kundizzjoni ta’ konsum tal-enerġija li ma jaqbiżx 0,01 Watt meta jitħaddem fil-modalità Mitfi, jista’ jiżdied is-simbolu ddefinit fil-punt 8 tal-punt 5.
                              Meta mudell ikun ingħata “Ekotikketta tal-Unjoni Ewropea” skont ir-Regolament (KE) Nru 66/2010.
                           
                        
            
               
                  (b)
               
               
                  L-aspetti tad-disinn tat-tikketta għandhom ikunu skont il-punt 5.
               
            2.   TIKKETTA 2
      
               
                  (a)
               
               
                  L-informazzjoni mniżżla fil-punt 1(b) għandha tiġi inkluża fit-tikketta.
               
            
               
                  (b)
               
               
                  L-aspetti tad-disinn tat-tikketta għandhom ikunu skont il-punt 5.
               
            3.   TIKKETTA 3
      
               
                  (a)
               
               
                  L-informazzjoni mniżżla fil-punt 1(b) għandha tiġi inkluża fit-tikketta.
               
            
               
                  (b)
               
               
                  L-aspetti tad-disinn tat-tikketta għandhom ikunu skont il-punt 5.
               
            4.   TIKKETTA 4
      
               
                  (a)
               
               
                  L-informazzjoni mniżżla fil-punt 1(b) għandha tiġi inkluża fit-tikketta.
               
            
               
                  (b)
               
               
                  L-aspetti tad-disinn tat-tikketta għandhom ikunu skont il-punt 5.
               
            5.   Id-disinn tat-tikketta għandu jkun li ġej:
      Fejn:
      
                  (a)
               
               
                  It-tikketta trid tkun tal-inqas 60 mm wiesgħa u 120 mm twila. Meta t-tikketta tiġi stampata f’format ikbar, il-kontenut tagħha xorta waħda għandu jibqa’ proporzjonat mal-ispeċifikazzjonijiet imsemmija hawn fuq.
               
            
                  (b)
               
               
                  Għat-televixins b’erja tal-iskrin li jaqbeż id-29 dm2 l-isfond għandu jkun abjad. Għat-televixins b’erja tal-iskrin li ta’ 29 dm2 jew anqas l-isfond għandu jkun abjad jew trasparenti.
               
            
                  (ċ)
               
               
                  Il-kuluri huma CMYK — cyan, maġenta, isfar, u iswed — u jingħataw skont dan l-eżempju: 00-70-X-00: 0 % cyan, 70 % maġenta, 100 % isfar, 0 % iswed.
               
            
                  (d)
               
               
                  It-tikketta għandha tissodisfa r-rekwiżiti li ġejjin (in-numri jirreferu għad-disinn ta’ hawn fuq):
                  
                              
                                 
                           
                           
                              
                                 Linja tal-Bordura: 3 pt — kulur: Cyan 100 % — kantunieri tondi: 3,5 mm.
                           
                        
                              
                                 
                           
                           
                              
                                 Il-logo tal-UE — kuluri: X-80-00-00 u 00-00-X-00.
                           
                        
                              
                                 
                           
                           
                              
                                 Logos tat-tikketta:
                              
                              kulur: X-00-00-00
                              Pittogramma kif murija; Logo tal-UE u logo tat-tikketta (ikkombinati): wisa’: 51 mm, għoli: 9 mm.
                           
                        
                              
                                 
                           
                           
                              
                                 Il-linja tal-bordura f’logos iżgħar: 1 pt — kulur: Cyan 100 % — tul: 51 mm.
                           
                        
                              
                                 
                           
                           
                              
                                 Skala A-G
                              
                              
                                          —
                                       
                                       
                                          
                                             Vleġġa: għoli: 3,8 mm, spazju bejn vleġġa u oħra: 0,75 mm — kulur:
                                          
                                                      —
                                                   
                                                   
                                                      L-ogħla klassi: X-00-X-00,
                                                   
                                                
                                                      —
                                                   
                                                   
                                                      It-tieni klassi: 70-00-X-00,
                                                   
                                                
                                                      —
                                                   
                                                   
                                                      It-tielet klassi: 30-00-X-00,
                                                   
                                                
                                                      —
                                                   
                                                   
                                                      Ir-raba’ klassi: 00-00-X-00,
                                                   
                                                
                                                      —
                                                   
                                                   
                                                      Il-ħames klassi: 00-30-X-00,
                                                   
                                                
                                                      —
                                                   
                                                   
                                                      Is-sitt klassi: 00-70-X-00,
                                                   
                                                
                                                      —
                                                   
                                                   
                                                      L-ogħla klassi: 00-X-X-00.
                                                   
                                                
                                    
                                          —
                                       
                                       
                                          
                                             Test: Calibri bold 10 pt, kapitali, abjad. simboli “+”: Calibri bold 7 pt, kapitali, abjad.
                                       
                                    
                        
                              
                                 
                           
                           
                              
                                 Il-klassi tal-effiċjenza enerġetika
                              
                              
                                          —
                                       
                                       
                                          
                                             Vleġġa: wisa’: 26 mm, għoli: 8 mm, 100 % iswed;
                                       
                                    
                                          —
                                       
                                       
                                          
                                             Test: Calibri bold 15 pt, kapitali, abjad. simboli “+”: Calibri bold 10 pt, kapitali, abjad.
                                       
                                    
                        
                              
                                 
                           
                           
                              
                                 Enerġija
                              
                              
                                          —
                                       
                                       
                                          
                                             Test: Calibri regular 7 pt, kapitali, 100 % iswed.
                                       
                                    
                        
                              
                                 
                           
                           
                              
                                 Logo tas-swiċċ:
                              
                              
                                          —
                                       
                                       
                                          
                                             Pittogramma kif murija, Bordura: 1 pt — kulur: Cyan 100 % — kantunieri tondi: 3,5 mm.
                                       
                                    
                        
                              
                                 
                           
                           
                              
                                 Test b’rabta mal-konsum tal-enerġija tal-modalità Mixgħul:
                              
                              
                                          —
                                       
                                       
                                          
                                             Bordura: 1 pt — kulur: Cyan 100 % — kantunieri tondi: 3,5 mm.
                                       
                                    
                                          —
                                       
                                       
                                          
                                             Valur: Calibri bold 14 pt, 100 % iswed.
                                       
                                    
                                          —
                                       
                                       
                                          
                                             It-tieni linja: Calibri regular 11 pt, 100 % iswed.
                                       
                                    
                        
                              
                                 
                           
                           
                              
                                 Il-qies djagonali tal-iskrin tat-televixin:
                              
                              
                                          —
                                       
                                       
                                          
                                             Pittogramma kif murija
                                          
                                       
                                    
                                          —
                                       
                                       
                                          
                                             Bordura: 1 pt — kulur: Cyan 100 % — kantunieri tondi: 3,5 mm.
                                       
                                    
                                          —
                                       
                                       
                                          
                                             Valur: Calibri bold 14 pt, 100 % iswed. Calibri regular 11 pt, 100 % iswed.
                                       
                                    
                        
                              
                                 
                           
                           
                              
                                 Test b’rabta mal-konsum tal-enerġija annwali:
                              
                              
                                          —
                                       
                                       
                                          
                                             Bordura: 2 pt — kulur: Cyan 100 % — kantunieri tondi: 3,5 mm.
                                       
                                    
                                          —
                                       
                                       
                                          
                                             Valur: Calibri bold 25 pt,100 % iswed.
                                       
                                    
                                          —
                                       
                                       
                                          
                                             It-tieni linja: Calibri regular 11 pt, 100 % iswed.
                                       
                                    
                        
                              
                                 
                           
                           
                              
                                 L-isem tal-fornitur jew il-marka kummerċjali
                              
                           
                        
                              
                                 
                           
                           
                              
                                 L-identifikatur tal-mudell tal-fornitur
                              
                           
                        
                              
                                 
                           
                           
                              L-isem tal-fornitur jew il-marka kummerċjali u l-informazzjoni tal-mudell għandhom jitqiegħdu fi spazju ta’ 51 × 8 mm.
                           
                        
                              
                                 
                           
                           
                              
                                 Perjodu ta’ referenza
                              
                              Test: Calibri bold 8 pt
                              Test: Calibri light 9 pt
                           
                        
            
   
      ANNESS VI
      
         Informazzjoni li għandha tiġi pprovduta f’każijiet fejn l-utenti aħħara ma jistgħux ikunu mistennija li jaraw il-prodott muri
      
      
               
                  1.
               
               
                  L-informazzjoni msemmija fl-Artikolu 4(b) għandha tingħata fl-ordni li ġejja:
                  
                              (a)
                           
                           
                              il-klassi tal-effiċjenza enerġetika tal-mudell kif iddefinita fl-Anness I;
                           
                        
                              (b)
                           
                           
                              il-konsum tal-enerġija tal-modalità Mixgħul kif imsemmi fil-punt 1 tal-Anness II;
                           
                        
                              (c)
                           
                           
                              il-konsum tal-enerġija annwali skont il-punt 2 tal-Anness II;
                           
                        
                              (d)
                           
                           
                              id-djagonali tal-iskrin viżibbli.
                           
                        
            
               
                  2.
               
               
                  Fejn tingħata wkoll informazzjoni oħra li tinsab fl-iskeda tal-informazzjoni dwar il-prodott, din għandha tkun fil-forma u fl-ordni speċifikati fl-Anness III.
               
            
               
                  3.
               
               
                  Id-daqs u t-tipa, li bihom tkun stampata jew murija l-informazzjoni kollha msemmija f’dan l-Anness, għandha tkun leġibbli.
               
            
   
      ANNESS VII
      
         Kejl
      
      1.   Għall-fini tal-konformità mar-rekwiżiti u tal-verifika tal-konformità mar-rekwiżiti ta’ dan ir-Regolament, il-kejl għandu jitwettaq permezz ta’ proċedura ta’ kejl affidabbli, preċiża u riproduċibbli, li tqis il-metodi ta’ kejl l-aktar reċenti u avvanzati ġeneralment rikonoxxibbli, inkluż il-metodi stipulati f’dokumenti li n-numri ta’ referenza tagħhom ġew ippubblikati għal dak il-għan f’Il-Ġurnal Uffiċjali tal-Unjoni Ewropea.
      2.   Kejl tal-konsum tal-enerġija tal-modalità Mixgħul kif imsemmi fil-punt 1 tal-Anness II
      
      
                  (a)
               
               
                  Kundizzjonijiet ġenerali
                  
                              (i)
                           
                           
                              il-kejl għandu jsir f’temperatura ambjentali ta’ 23 °C +/– 5 °C;
                           
                        
                              (ii)
                           
                           
                              il-kejl għandu jsir bl-użu ta’ sinjal vidjo dinamiku b’kontenut ta’ xandir li jirrappreżenta kontenut tipiku tax-xandir televiżiv; Il-kejl għandu jkun il-konsum medju tal-enerġija fuq għaxar minuti konsekuttivi;
                           
                        
                              (iii)
                           
                           
                              il-kejl għandu jsir wara li t-televixin jkun fil-modalità Mitfi għal minimu ta’ siegħa segwita minnufih minn minimu ta’ siegħa fil-modalità Mixgħul u għandu jitlesta qabel massimu ta’ tliet siegħat fil-modalità Mixgħul. Is-sinjal vidjo rilevanti għandu jintwera tul il-ħin kollu li ddum il-modalità Mixgħul. Għat-televixins magħrufin li jistabilizzaw fi żmien siegħa, dan id-dewmien jista’ jitnaqqas jekk il-kejl li jirriżulta jista’ jintwera li qiegħed fi ħdan 2 % tar-riżultati li kieku jintlaħqu bid-dewmien deskritt hawn;
                           
                        
                              (iv)
                           
                           
                              il-kejl għandu jsir b’inċertezza ta’ 2 % jew inqas b’livell ta’ kunfidenza ta’ 95 %;
                           
                        
                              (v)
                           
                           
                              il-kejl għandu jsir billi tiġi diżattivata l-funzjoni tal-Kontroll Awtomatiku tal-Luminożità jekk teżisti funzjoni bħal din. Jekk tkun teżisti l-funzjoni tal-Kontroll Awtomatiku tal-Luminożità u ma tistax tiġi diżattivata, mela l-kejl għandu jseħħ bid-dawl dieħel direttament fis-sonda tad-dawl ambjentali b’livell ta’ 300 lux jew aktar.
                           
                        
            
                  (b)
               
               
                  Kundizzjonijiet għall-kejl tal-konsum tal-enerġija tal-modalità Mixgħul tat-televixins:
                  
                              (i)
                           
                           
                              is-settijiet tat-televixin mingħajr menu obbligatorju: Il-konsum tal-enerġija għandu jitkejjel fil-kundizzjoni Mixgħul tat-televixin kif maħruġ mill-produttur, jiġifieri, il-kontrolli tal-luminoniżità tat-televixin għandhom ikunu fil-pożizzjoni aġġustata mill-produttur għall-utent aħħari;
                           
                        
                              (ii)
                           
                           
                              is-settijiet tat-televixin b’menu obbligatorju: Il-konsum tal-enerġija għandu jitkejjel fil-kundizzjoni tal-modalità Dar;
                           
                        
                              (iii)
                           
                           
                              il-moniters tat-televixin mingħajr menu obbligatorju: Il-moniter tat-televixin għandu jitqabbad ma’ tjuner apposta. Il-konsum tal-enerġija għandu jitkejjel fil-kundizzjoni Mixgħul tat-televixin kif maħruġ mill-produttur, jiġifieri, il-kontrolli tal-luminoniżità tal-moniter tat-televixin għandhom ikunu fil-pożizzjoni aġġustata mill-produttur għall-utent aħħari. Il-konsum tal-enerġija tat-tjuner mhuwiex rilevanti għall-kejl tal-konsum tal-enerġija fil-modalità Mixgħul tal-moniter tat-televixin;
                           
                        
                              (iv)
                           
                           
                              il-moniters tat-televixin b’menu obbligatorju: Il-moniter tat-televixin għandu jitqabbad ma’ tjuner apposta. Il-konsum tal-enerġija għandu jitkejjel fil-kundizzjoni tal-modalità Dar.
                           
                        
            3.   Kejl tal-konsum tal-enerġija tal-modalità Mixgħul/Stennija kif imsemmi fil-punt 1(g) tal-Anness III
      
      Il-kejl ta’ enerġija ta’ 0,50 Watt jew aktar għandu jsiru b’inċertezza ta’ 2 % jew inqas b’livell ta’ kunfidenza ta’ 95 %. Il-kejl ta’ enerġija ta’ inqas minn 0,50 Watt għandu jsir b’inċertezza ta’ 0,01 Watt jew inqas b’livell ta’ kunfidenza ta’ 95 %.
      4.   Il-kejl tal-luminanza massima msemmi fil-punt 2(c) tal-Anness VIII
      
      
                  (a)
               
               
                  Il-kejl tal-luminanza massima għandu jsir b’miter tal-luminanza, li jaqra l-parti tal-iskrin li turi immaġni bajda sħiħa (100 %), li tkun parti minn skema ta’ testijiet ta’ “test ta’ skrin sħiħ” li ma jaqbiżx il-punt tal-livell medju tal-istampa (average picture level — APL) fejn jokkorri xi llimitar tal-enerġija fis-sistema tat-trażmissjoni tal-luminanza tal-unità tal-wiri.
               
            
                  (b)
               
               
                  Il-kejl tal-proporzjon tal-luminanza massima għandu jsir mingħajr ma jintilef il-punt tal-qari tal-miter tal-luminanza fuq l-unità tal-wiri waqt il-qlib bejn il-kundizzjoni tal-modalità Dar jew il-kundizzjoni tal-modalità Mixgħul tat-televixin kif konfigurata mill-fornitur, kif applikabbli, u l-kundizzjoni tal-ogħla luminoniżità tal-modalità Mixgħul.
               
            
   
      ANNESS VIII
      
         Proċedura ta' verifika għall-finijiet ta' sorveljanza tas-suq
      
      Għall-finijiet ta' verifika tal-konformità mar-rekwiżiti stipulati fl-Artikoli 3 u 4, l-awtoritajiet tal-Istat Membru għandhom japplikaw il-proċedura ta' verifika li ġejja għall-konsum tal-enerġija għall-modalità Mixgħul imsemmi fil-punt 1 tal-Anness II u l-konsum tal-enerġija għall-modalità Stennija/Mitfi msemmi fil-punt 1(g) tal-Anness III.
      
               
                  (1)
               
               
                  L-awtoritajiet tal-Istat Membru għandhom jittestjaw biss unità waħda.
               
            
               
                  (2)
               
               
                  Il-mudell għandu jitqies li jikkonforma mal-valur dikjarat tal-konsum tal-enerġija tal-modalità Mixgħul u l-valuri dikjarati tal-konsum tal-enerġija tal-modalità Stennija u/jew Mitfi, jekk:
                  
                              (a)
                           
                           
                              ir-riżultat għall-konsum tal-enerġija fil-modailtà Mixgħul ma jaqbiżx il-valur dikjarat tal-konsum tal-enerġija b'aktar minn 7 %; kif ukoll
                           
                        
                              (b)
                           
                           
                              ir-riżultati għall-konsum tal-enerġija fil modalità Stennija/Mitfi, kif applikabbli, ma jaqbżux il-valuri dikjarati ta' konsum tal-enerġija b'aktar minn 0,10 Watt; kif ukoll
                           
                        
                              (c)
                           
                           
                              ir-riżultat tal-proporzjon tal-luminanza massima jkun ogħla minn 60 %.
                           
                        
            
               
                  (3)
               
               
                  Jekk ir-riżultati msemmija fil-punt 2(a) jew (b) jew (c) ma jintlaħqux, għandhom jiġu ttestjati tliet unitajiet oħra tal-istess mudell.
               
            
               
                  (4)
               
               
                  Wara li jiġu ttestjati tliet unitajiet addizzjonali tal-istess mudell, il-mudell għandu jitqies li jikkonforma mal-valur dikjarat tal-konsum tal-enerġija tal-modalità Mixgħul u l-valuri dikjarati tal-konsum tal-enerġija tal-modalità Stennija u Mitfi, jekk:
                  
                              (a)
                           
                           
                              il-medja tar-riżultat għall-aħħar tliet unitajiet għall-konsum tal-enerġija fil-modailtà Mixgħul ma taqbiżx il-valur dikjarat tal-konsum tal-enerġija msemmi b'aktar minn 7 %; kif ukoll
                           
                        
                              (b)
                           
                           
                              il-medja tar-riżultati għall-aħħar tliet unitajiet għall-kundizzjonijiet Stennija/Mitfi, kif applikabbli, ma taqbiżx il-valuri dikjarati skont l-Anness III, fil-punt g b'aktar minn 0,10 Watt; kif ukoll
                           
                        
                              (c)
                           
                           
                              il-medja tar-riżultati tal-aħħar tliet unitajiet għall-proporzjon tal-luminanza massima jkun ogħla minn 60 %.
                           
                        
            
               
                  (5)
               
               
                  Jekk ir-riżultati msemmija fil-punti 4(a) jew (b) jew (c) ma jintlaħqux, il-mudell għandu jitqies bħala mhux konformi mar-rekwiżiti.